Адаптиран план на урок
Клас: втори
Учебен предмет: БЕЛ
Име на ученика: А. П.
Тема на урока: Изреченията при общуване
Цели на урока: Затвърдяване знанията на ученика за изречението ката езикова единица. Развитие на уменията за участие в диалог като се ориентира в комуникативната ситуация и отговаря на конкретни формулирани въпроси. 
 Задачи: Да разпознава различни по цел на общуване изречения –съобщително и въпросително. Да чете на глас и показва, че е разбрал смисъла на съобщителното и въпросително изречение. Да употребява видове изречения в конкретни ситуации на речево общуване. Да съставя съобщителни и въпросителни изречения по картина и ги записва. Да се стимулират социалните интеракции по време на учене.
Основно съдържание на урока за ученика: Ученикът се въвежда в темата чрез словесно- логическа задача. Проследява сюжета по илюстрация на приказката „Дядо вади ряпа“, като съставя изречения по схемата „Кой какво прави?“ и ги записва в тетрадката. Колко са героите в приказката? Предмет на анализ е пунктуационното и интонационното оформяне на двата вида изречение. Словесно – творческа задача: Върху рисувателен лист ученикът изобразява членовете на своето семейство и разказва за тях, като се подпомага с въпроси като: „От колко души се състои семейството ти? Как се казва майка ти? С какво се занимава тя? Как се нарича баща ти? Какво работи той? Имаш ли сестра или брат? Колко са големи? Какво правите вечер у дома? Кой е любимият ви празник? и т.н. (с помощ от ресурсен учител). 
Методи на преподаване: беседа, пояснение, указание, онагледяване, повторение и затвърдяване, упражнение, индивидуален работен лист, работа с учебник и тетрадка, работа по двойки, работа в група, обратна връзка; анализ и обобщение, оценка на дейностите, похвали и поощрения, емоционални моменти, междупредметни връзки.
Времево разпределение: Фиксиране на 5 минутна почивка, индивидуална работа върху упражнения от индивидуален работен лист с помощта на ресурсен учител – 5 мин, работа по двойки -5 мин, работа в група – 10 мин. Включване в работата на класа върху задачи от учебника и учебната тетрадка, достъпни за възможностите на ученика със СОП. 
Работа по двойки: Всеки ученик да опише външния вид на другарчето до него, като използва съобщителни изречения (ученикът със СОП работи самостоятелно или с помощ от учител).
 Работа по групи: Учениците се разделят на три групи с различни задачи: едната група решава какви да са имената на героите от сюжетна картина („ На детската площадка“; „ В детската градина“- предварително подготвени от учителя), тоест съставят редица от собствени имена; другата група назовава игрите и пособията за игра на детската площадка (в детската градина), тоест съществителни нарицателни имена; третата група назовава действията на децата по време на игра, тоест глаголи. Говорителите на групите споделят своите решения и се оформят три колонки от думи. Комбинирайки думите от трите групи, учениците съставят изречения по картината, след което ги обединяват в текст. Ученикът със СОП работи самостоятелно или с помощ от съученик или учител.
Развитие на социални умения, свързани с темата на урока: Умения за участие в диалог – задава въпроси, дава адекватни отговори. Умения за работа в група – спазва правила, дава предложения. Умения за сътрудничество и партньорство – партнира си със съученик. Включва се в дейностите на групата с желание. Демонстрира интерес към семейството си – познава членовете на семейството си и разказва за професиите на родителите си и отношенията в семейството.
Междупредметни връзки:  околен свят, математика, изобразително изкуство;
Дейности на ресурсния учител: Ресурсният учител участва в разработването на упражненията от индивидуалния работен лист за ученика със СОП. Подкрепя и помага на ученика при изпълнение на индивидуалните задачи. Участва при организиране и реализиране на груповите дейност, в които е включен ученикът. С помощта на масовия учител планира и подготвя дидактичните материали и помощните средства, необходими за учебния час. Работи с останалите ученици за изграждане на толерантна подкрепяща социална среда в класната стая. Предлага варианти за активно включване на ученика в дейностите на класа. Изготвя индивидуален работен лист със задачи за домашна работа.
Материали, помощни средства и технологии:  сюжетни илюстрации; цветни моливи; блоков лист; (при необходимост - тренажори за писане, контрастни маркери, прозорче за четене, линия за проследяване на редовете).
Речник на новите понятия: съобщително изречение; въпросително изречение, словоред;
Домашна работа: Да постави подходящия препинателен знак в края на изреченията. Задачата е представена на разграфен и онагледен индивидуален работен лист.


                                      


ИНДИВИДУАЛЕН  РАБОТЕН  ЛИСТ
                                                        ПО  БЕЛ  ЗА 2 КЛАС
                                        Тема: Изреченията при общуване
На ……………………………………………………………………………………
Задача 1 : Допълни пропуснатите въпросителни изречения:

Задача 2 : Състави изречения по картината и ги запиши!

.......................................................................................................................................................
…………………………………………………………………………………………………..
                                             
                                                ДОМАШНА  РАБОТА
Задача: Постави подходящия препинателен знак в края на изреченията. Препиши изреченията и отговори на въпросите.     

